stanford-oval/wikipedia huggingface dataset:
טסלה (חברה)
דגמי המכוניות > טסלה רובוטקסי וטסלה רובוואן

באירוע "We, Robot" שנערך ב־10 באוקטובר 2024, הציגה טסלה את דגמי הרובוטקסי והרובוואן, רכבים אוטונומיים ללא צורך בנהג אנושי. הרובוטקסי נועד לספק שירותי הסעה אוטונומיים, בעוד שהרובוואן מיועד לתחבורה אוטונומית עבור קבוצות נוסעים או הובלות, כולל שימושים בתעשיות כמו בנייה ושירותי מזון. שני המודלים עדיין לא נמצאים בשלב הפקה, על פי אילון מאסק, מנכ"ל טסלה, הצפי להשקת הרובוטקסי והרובוואן הוא בשנת 2026.
טסלה דוג'ו

ביוני 2023 הכריזה החברה על התקדמות בפיתוח פלטפורמת מחשב-על מיוחדת בשם "דוג'ו", בהשקעה ראשונית של כחצי מיליארד דולר. מחשב העל דוג'ו ישמש לעיבוד נתוני וידאו לצורך שיפור יכולות הנהיגה האוטונומיות של מכוניות טסלה, עד כדי אוטונומיה מלאה. לצורך אימון רשת הנוירונים של המערכת, טסלה עושה שימוש בנתונים ממליוני כלי רכב שמכרה. מחשב העל נבנה משבבים בפיתוח עצמאי של טסלה. בכך היא מפחיתה את התלות ביצרנים מסורתיים של שבבים ומוליכים למחצה כמו אנבידיה.
מניית טסלה קפצה מספר פעמים בעקבות תחזיות אופטימית של ענק ההשקעות מורגן סטנלי, שהתבססו על פיתוח ה"דוג'ו".
בישראל

מכונית ראשונה מתוצרת טסלה, מדגם טסלה רודסטר, יובאה לישראל בקיץ 2009, במסגרת ניסוי ההטענה שערכה חברת ההזנק הישראלית בטר פלייס. לאחר פשיטת הרגל של בטר פלייס במאי 2013, הודיעה טסלה כי תאמץ את הטכנולוגיה שלה להחלפת סוללות. אילון מאסק אף ערך מסיבת העיתונאים בה הדגים את הטכנולוגיה. אולם לאחר שנתיים הודיע כי הביקוש לשירות נמוך ושטסלה תוותר על מערכת החלפת הסוללות.
בפברואר 2014 הודיעה חברת מובילאיי מירושלים על הסכם לפיתוח מערכות לנהיגה אוטונומית עבור טסלה. באפריל 2014 קיבלה החברה את אישור משרד התחבורה לייבא לישראל מכונית ראשונה מדגם טסלה S, לצורכי ניסוי במערכות לנהיגה אוטונומית שהיא מפתחת. בדצמבר 2015 אמר מאסק כי "הטכנולוגיה של מובילאיי הישראלית היא הטובה בעולם". אולם הוא סיים את השותפות עמה. יו"ר מובילאיי אמנון שעשוע אמר בתגובה כי "טסלה מותחת את הגבול בענייני בטיחות" וכי מערכת ה"טייס האוטומטי" של טסלה היא מערכת עזר לנהג, ולא מערכת ללא נהג כפי שמאסק טוען.
בנובמבר 2019 החלה לפעול בישראל חברה בת של טסלה בשם "טסלה מוטורס ישראל בע"מ". בינואר 2020 הובא לישראל מספר מצומצם של מכוניות טסלה על ידי החברה ועבר תהליך רישוי ישראלי. כמו כן, מונו כמה אישי מפתח בתעשיית הרכב הישראלית על ידי טסלה לצורך הקמת המערך התפעולי והלוגיסטי של טסלה בישראל. המכוניות שהובאו, אוחסנו ללא שימוש במשך כשנה. בינואר 2021 הודיע משרד התחבורה על אישור יבוא של רכבי טסלה לישראל. זו הייתה הפעם הראשונה לאחר עשרות שנים שיצרן הרכב הוא גם היבואן הרשמי של הרכב לישראל.
ב-2 בפברואר 2021, נפתחה בישראל ההזמנה לדגמי מודל 3, S ו-X באתר החברה. מחירו של דגם הבסיס, מודל 3 מסוג Standard Range Plus, התחיל ב-179,754 שקלים. המסירות הראשונות החלו בחודש מרץ. בנובמבר 2022 מסרה טסלה בישראל את המכונית ה־10,000 מאז תחילת השיווק.
בתחילת שנת 2024 מונה איתי ראב"ד, לשעבר מנכ"ל "ליים", כמנכ"ל טסלה בישראל.
בישראל > נתוני מכירות בישראל

את שנת 2021 סיימה טסלה 3 כרכב החשמלי הנמכר בישראל (והשמיני הכי נמכר בסך כל), ועקפה את הדגם MG ZS שהיה החשמלי הנמכר ביותר ב-2020. את הרבעון הראשון של 2022 סיימה טסלה 3 שוב כרכב החשמלי הנמכר בישראל, אולם בסיכום השנה עקף אותה הדגם ג'אומטרי C של חברת ג'ילי. בשנת 2023 ירדה טסלה למקום השלישי, שהדגם BYD Atto 3 תפס את המקום הראשון. במשך מספר חודשים ב-2023 טסלה 3 אף ירדה למקום הרביעי, שיונדאי איוניק 5 עקפה אותה במכירות. בשלוש שנות השיווק הראשונות של החברה בישראל הדגמים Y,S ו־X נמכרו בכמויות זניחות, עם כמה מאות מסירות בסך הכל.
| שנה | דגם | מסירות |
| --- | --- | --- |
| 2021 | טסלה 3 | 6,298 |
| 2022 | טסלה 3 | 6,047 |
| 2023 | טסלה 3 | 6,760 |
לקריאה נוספת

טים היגינס, משחקי כוח, סיפורה של טסלה, ההימור של המאה, הוצאת מטר, 2023
שבת הארץ

|  מידע כללי |
| --- | --- |
 מאת:  אברהם יצחק הכהן קוק
 שפת המקור:  עברית
 סוגה:  ספרות הלכתית, פרשנות הרמב"ם
 נושא:  שמיטה, שמיטת קרקעות 
 הוצאה
 הוצאה:  דפוס לעווי ושותפיו
 תאריך הוצאה:  1909
 הוצאה בעברית
 תאריך:  ה'תר"ע
 קישורים חיצוניים
 הספרייה הלאומית:  001320877, 002054045
 
שבת הארץ הוא ספר של הראי"ה קוק העוסק בשמיטה. הספר, שיצא לאור לראשונה בתחילת שנת ה'תר"ע (שלהי 1909), עוסק בשמיטה מן ההיבטים המחשבתיים וההלכתיים ובולט בו הדיון בהיתר המכירה, שהרב קוק התיר את השימוש בו.
חלקי הספר

הקדמה - חלק מחשבתי העוסק בשנות השמיטה והיובל, מתוך מבט לאומי של עם ישראל, ובסגולתו הרוחנית של העם שמתבטאת באופן מיוחד במצוות התלויות בארץ.
מבוא - חמישה עשר פרקים העוסקים באריכות ביסודות דין השמיטה בזמן הזה ובביסוס היתר המכירה. הרב עובדיה יוסף הסתמך על יסודות אלה בפסיקתו ובשיעורים שמסר בעניין התר המכירה.
שבת הארץ על הרמב"ם - החלק המרכזי של הספר הוא הערות וסקירת השיטות השונות בהלכות שמיטה שערך הראי"ה על סדר הלכות שמיטה ויובל שבספר זרעים של הרמב"ם. בחלק זה מובאות מדברי הראשונים על התלמוד כולו, וכן אחרונים רבים, על סדר הלכות הרמב"ם, בדומה לדרכו של הספר בית יוסף. חיבור דומה ערך הראי"ה על חמשת הפרקים הראשונים בהלכות כלאים לרמב"ם, בשם חוקות הארץ.
קונטרס אחרון - בו ליקוטי פסיקות הראי"ה בהלכות שמיטה ממקורות שונים.
מחומרות הראי"ה בענייני שמיטה

אף שהראי"ה הקל בעניין היתר המכירה, הוא החמיר בכמה פרטים בהלכות שמיטה:
אוקומי פירא - בשונה מפסיקת החזון איש, לדעת הראי"ה אסור לעשות בשמיטה מלאכות לאוקומי פירא.
שפיכת יין הבדלה - כתב הראי"ה ”ראוי לעורר שאין למלא כוס ההבדלה מיין של שביעית יותר ממדתו לסימן ברכה, שנשפך ומאבד פירות שביעית”.
מהדורות נפוצות

הספר יצא לאור לראשונה בירושלים בחיי הראי"ה בשנת ה'תר"ע (1909). על פרסום מהדורה זו היו טענות בין היתר מהרב חיים ברלין.
מהדורה שנייה עם תיקונים והוספות יצאה לאור על ידי האגודה להוצאת ספרי הראי"ה קוק בשנת תרצ"ז (1937). במהדורה זו ציין הרב צבי יהודה את מקורות השיטות שאותן מבאר הראיה. לאחר מכן יצא במספר מהדורות בהוצאת מוסד הרב קוק.
בשנים תשנ"ג - תשס"ח יצא הספר במהדורה מחודשת ונרחבת (בשלשה כרכים) בהוצאת מכון התורה והארץ, עם הוספות של דברים מכתביו, הערות הרצי"ה מכתביו, וכן הערות, ומקורות ו"תוספת שבת" מחברי המכון. מהדורה זו כוללת גם את שבת הארץ על הפרקים ברמב"ם שעוסקים בדיני יובל, ולא נכללו במהדורות הקודמות.
בשנת תשע"ד הוציא הרב יהושע מגנס את ספרו 'תורת שבת הארץ', ביאור על המבוא ההלכתי לספר שבת הארץ, הכולל ביאורים ועיונים.
בשנת תשמ"ז הוציא הרב עוזי קלכהיים את ספרו 'שירת האומה לארצה', בו הוא מבאר את ההקדמה ההגותית של הראי"ה לספרו. בשנת תשפ"ב הוציא המכון התורני אור עציון ביאור נרחב להקדמת ספר שבת הארץ, מאת הרב חיים דרוקמן. בראש הספר מובאת ההקדמה עצמה מתוקנת, מפוסקת מחדש ומלווה בציוני מקורות.
הערות שוליים

↑  קונטרס אחרון, יב
↑  קונטרס אחרון, כב
↑  ראו כאן
↑  שבת הארץ, באתר היברובוקס
↑  הרצי"ה עשה זאת לפי בקשתו של הרב איסר זלמן מלצר
↑  שבת הארץ עם תוספת שבת, מהדורה אינטרנטית, באתר מכון התורה והארץ
| שמיטה ויובל |
| --- | --- | --- |
| מצוות השביעית | שמיטת קרקעות • מלאכות שביעית • שמיטת כספים  • פרוזבול • מצוות הקהל • שביעית בזמן הזה |  |
| פירות שביעית | איסור ספיחין • איסור סחורה • איסור שמור • איסור נעבד • דמי שביעית • חובת הביעור |  |
| מצוות היובל | ספירת שנות היובל • שנת היובל • גאולת קרקע • בתים ושדות בתקופת היובל • מצוות הענקה |  |
| פתרונות הלכתיים | יבול שישית • זריעה מוקדמת • יבול חו"ל • מצע מנותק • אוצר בית דין • היתר מכירה • יבול נוכרי • פח שמיטה |  |
| ארגונים | קרן השביעית • אוצר הארץ • ועדת שמיטה • שמיטה ישראלית |  |
| טקסטים | מסכת שביעית • תורת השמיטות • שבת הארץ • ספרות על שנת השמיטה |  |
| הרב אברהם יצחק הכהן קוק |
| --- | --- | --- |
| כתביו | אגרות הראי"ה • אורות • אורות הקודש • אורות התורה • אורות התשובה • עולת ראיה • עין איה • מאמרי הראי"ה • שמועות ראי"ה • חדריו דעת כהן • משפט כהן • אורח משפט • עזרת כהן • שבת הארץ • כתבים נוספים |  |
| ממשנתו | למהלך האידיאות בישראל • הרצאת הרב • חזון הצמחונות והשלום • מאמר הדור • יסוד כסא השם בעולם • המספד בירושלים |  |
| משיריו | שיר האמונה •  ישמח לבי • לחשי ההוויה • כנפי רוח |  |
| תלמידיו | הרב צבי יהודה הכהן קוק (בנו) • הרב יעקב משה חרל"פ • הרב הנזיר • הרב שלום נתן רענן (חתנו) • הרב יצחק אריאלי • הרב אריה לוין •  הרב שאול ישראלי • האדמו"ר החלוץ • הרב משה צבי נריה • הרב יצחק הוטנר • תלמידים נוספים |  |
| מוסדותיו | הרבנות הראשית לישראל • ישיבת מרכז הרב • מכון הלכה ברורה ובירור הלכה • תנועת דגל ירושלים |  |
| כהונות ברבנות | זיימל • בויסק • יפו • מחזיקי הדת (לונדון) • ירושלים • ארץ ישראל |  |
| הנצחתו | בית הרב קוק • כפר הרא"ה • מוסד הרב קוק • פרס הרב קוק לספרות תורנית • פרס ירושלים לספרות תורנית • קבוצת אברהם |  |
ציונות דתית • תורת ארץ ישראל • מועדי הראי"ה • משפחתו • תלמידי הרצי"ה • עוד
| כתבי הראי"ה |
| --- | --- | --- |
| בהלכה וש"ס | דעת כהן • משפט כהן • אורח משפט • עזרת כהן • שבת הארץ • חבש פאר • עץ הדר • עיטור סופרים • טוב ראי |  |
| בהגות | עין איה • עולת ראיה • מאמרי הראי"ה • אדר היקר • ראש מילין • לנבוכי הדור • מדבר שור • מוסר אביך • מידות הראי"ה • עקבי הצאן • ארץ חפץ • חזון הגאולה |  |
| סדרת ה"אורות" | אורות (אורות ישראל) • אורות הקודש • אורות התורה • אורות התשובה • אורות הראי"ה • אורות התפילה • אורות האמונה |  |
| כתבים | למהלך האידיאות בישראל • הרצאת הרב • חזון הצמחונות והשלום • מאמר הדור • אגרות הראיה • שמונה קבצים • פנקסי הראי"ה • משנת הרב • המספד בירושלים • חדריו |  |
| שירים | נכתבו על ידו כשירים: שיר האמונה  • ישמח לבי • לחשי ההויה קטעים ופיסקאות שהולחנו: כנפי רוח • יסוד כסא השם בעולם |  |
הערה: חלק מספרי ה"אורות" הם ליקוטים מאוחרים ממשנתו סביב נושאים שונים, שהשתמשו אף הם בשם "אורות".
| --- | --- |
בקרת זהויות :  NLI: 987007528665105171  VIAF: 315204050   WorldCat (עם VIAF): 315204050
שלגיה (סרט, 2025)

| --- | --- |

כרזת הסרט הרשמית
 מבוסס על:  "שלגיה ושבעת הגמדים" מאת וולט דיסני "שלגיה ושבעת הגמדים" מאת האחים גרים
 בימוי:  מארק וב
 הופק בידי:  מארק פלאט
 תסריט:  גרטה גרוויג
 עריכה:  מארק סנגר 
 שחקנים ראשיים:  רייצ'ל זגלר גל גדות אנדרו ברנאפ מרטין קלבה
 מוזיקה:  פאסק ופול
 צילום:  מנדי ווקר 
 מדינה:  ארצות הברית ארצות הברית
 חברת הפקה:  אולפני וולט דיסני Marc Platt Productions
 חברה מפיצה:  פורום הונגריה, אולפני וולט דיסני 
 הקרנת בכורה:  21 במרץ 2025
 שפת הסרט:  אנגלית
 סוגה:  סרט מוזיקלי, סרט רומנטי, סרט דרמה, סרט פנטזיה, סרט הרפתקאות 
 תקציב:  300 מיליון דולר
 דף הסרט ב־IMDb
 
שלגיה (באנגלית: Snow White) הוא סרט פנטזיה מוזיקלי אמריקאי בבימויו של מארק וב, עם תסריט מאת גרטה גרוויג. הסרט הוא עיבוד מחודש בלייב אקשן לסרטם של אולפני וולט דיסני, "שלגיה ושבעת הגמדים" משנת 1937, המבוסס על מעשייה בעלת אותו שם מאת האחים גרים. בסרט עתידות לככב רייצ'ל זגלר בדמותה של שלגיה וגל גדות בדמותה של המלכה הרעה.
הסרט עתיד לעלות לאקרנים ב-21 במרץ 2025.
צוות השחקנים והדמויות

רייצ'ל זגלר / אילי עלמני – שלגיה
גל גדות – המלכה הרעה
אנדרו ברנאפ – ג'ונתן, גנב דמוי-רובין הוד ומושא אהבתה של שלגיה.
מרטין קלבה – רטנוני
בטריילר שיצא בדיבוב לעברית, אלונה אלכסנדר מדבבת את שלגיה. כמו כן, נעשה שימוש בנוסח העברי של שפרירה זכאי עבור אותה הפקת דיבוב. כמו הן יצאה הודעה שגל גדות תדבב את המלכה גם בגרסה העברית.
הפקה > פיתוח וקדם הפקה

ב-31 באוקטובר 2016, נמסר על ידי "וראייטי" כי אולפני וולט דיסני שוקדים על פיתוח עיבוד מחודש בלייב אקשן לסרט "שלגיה ושבעת הגמדים", וכי התסריטאית ארין קרסידה וילסון מנהלת עימם משא ומתן על כתיבת התסריט. ב-30 במאי 2019, נמסר כי מארק וב מנהל משא ומתן על בימוי הסרט, וב-29 בספטמבר 2019, אושר רשמית כי וב יהיה אמון על בימוי הסרט, וכי התסריט ייכתב על ידי קרסידה וילסון. ב-29 במאי 2021, דווח כי וב עדיין עתיד לביים את הסרט, אך העבודה עליו לא תתחיל עד לשלב מאוחר יותר באותה שנה בשל לוח הזמנים של וב. בנובמבר 2021, נמסר כי גרטה גרוויג תחליף את קרסידה וילסון בכתיבת התסריט.
הפקה > ליהוק

ביוני 2021, נמסר על ליהוקה של רייצ'ל זגלר לגילום דמותה של שלגיה. בנובמבר 2021, נמסר על ליהוקה של גל גדות לגילום דמותה של המלכה הרעה. ב-12 בינואר 2022, נמסר על ליהוקו של אנדרו ברנאפ לדמותו של ג'ונתן, גנב דמוי-רובין הוד ודמות מקורית אשר נוצרה עבור הסרט, אשר תשמש כמושא אהבתה של שלגיה. ב-3 ביולי 2022 נודע כי מרטין קלבה יגלם את הגמד רטנוני.
הפקה > צילומים

צילומי הסרט התעתדו להתחיל במרץ 2020 בוונקובר, קולומביה הבריטית, קנדה. עם זאת, הצילומים נדחו בעקבות מגפת הקורונה. ב-22 ביוני 2021, הוכרז שהצילומים יחלו בשנת 2022. באוגוסט 2021, הוכרז שהצילומים יתקיימו בבריטניה. שריפה פגעה בסט ההפקה ב-15 במרץ 2022, באולפני Pinewood ; הבמה הייתה בבנייה כאשר לפי הדיווחים עלה עץ, והוביל ללהבה ענקית. כמו כן, מקור דיסני אישר כי "לא בוצעו צילומים". לוח הצילומים גם הוגדר מחדש על מנת שזגלר תיסע ללוס אנג'לס כדי להציג בטקס פרסי אוסקר ה-94 ב-27 במרץ 2022, לתמיכה בעמיתיה לסרט "סיפור הפרברים". בזמן שזגלר נכחה בטקס, גדות החלה לצלם את הסצנות שלה. במהלך ראיון פודקאסט לפורבס, חשפה גדות כי היא תשיר ותרקוד בסרט. ב-22 באפריל 2022, גדות אישרה כי השלימה את צילומי הסצנות שלה. ב-13 ביולי 2022, חשפה זגלר שצילומי הסרט הסתיימו.
מוזיקה

כותבי השירים באנג' פאסק וג'סטין פול, שכתבו בעבר את המילים לשני שירים חדשים לעיבוד המחודש של אולפני וולט דיסני משנת 2019, "אלאדין", עתידים לכתוב שירים חדשים עבור הסרט.
מחלוקות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא תרגמת, חוסר התייחסות לאג'נדת ה-Woke בסרט שספגה ביקורת גדולה מהמעריצים.
מחלוקות > ליהוק שלגיה

ליהוק השחקנית הלטינית, רייצ'ל זגלר, בתור שלגיה, דמות שמתוארת בגרסה המקורית בעלת צבע עור "לבן כשלג", עורר ביקורות רבות. בזמן שהופיעה בכתב העת האמריקאי, Variety, יחד עם אנדרו גארפילד, בחרה זגלר להגיב לגבי ליהוקה, כך:
"מעולם לא חשבתי שזה יהיה אפשרי בשבילי. לא רואים הרבה שלגיות ממוצא לטיני, למרות ששלגיה היא דמות אהובה מאוד בעולם דובר הספרדית. בלנקה ניבס היא אייקון אמיתי, בין אם מדובר בסרט המצויר של דיסני, באגדות גרים או בכל גרסה אחרת של הסיפור. אבל אנחנו לא רואים הרבה אנשים שנראים כמוני בתפקידים כאלה. ההכרזה על התפקיד שלי עוררה סערה גדולה בטוויטר, כי אנשים הרגישו שזה לא הוגן. אבל בסופו של דבר, יש לי עבודה מדהימה לעשות ואני נרגשת מאוד להיות נסיכה לטינית."
מחלוקות > ביקורת זגלר על שלגיה (1937)

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. צריך לצטט בהרחבה את דבריה של זגלר, כולל ציטוטים הלועגים לסרט המקורי, לדמות הנסיך, לשחקן המגלם את מושא אהבתה ועוד.
רייצ'ל זגלר מתחה ביקורת על סרט השלגיה המקורי, וטענה כי הוא מציג תמונה מיושנת של תפקיד האישה. לדבריה, העלילה המקורית, שמתמקדת באהבת אמת ובהמתנה לנסיך שיציל אותה, אינה רלוונטית לעולם של היום. זגלר מעדיפה לראות שלגיה כמודל לחיקוי חזק ועצמאי, שמתמקד בהגשמה עצמית ומנהיגות. דבריה עוררו כעס רב, כאשר חלק מהמבקרים טענו כי היא הפכה את הדמות לסמל פמיניסטי באופן מלאכותי, ואחרים סברו כי פירשה את המושג "פמיניזם" בצורה מוטעית.
דייוויד הנד, בנו של אחד מבמאיו המשותפים של הסרט המקורי, תקף בחריפות את הרימייק החדש, ותיאר אותו כ'התקפה' על מורשת הסרט. הנד טען כי אביו, כמו גם וולט דיסני עצמו, היו 'מתהפכים בקברם' אל מול השינויים שנעשו. כמחאה על כך, הארגון השמרני 'The Daily Wire' הכריז על השקת פלטפורמת הסטרימינג 'בנטקי' ועל הפקת גרסת לייב-אקשן משלו לסיפור שלגיה, שתתחרה ישירות בגרסה של דיסני ותצא לאקרנים בשנת 2025.
מחלוקות > עיצוב מחדש של שבעת הגמדים

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא תרגמת ולא ברור מה הביקורת של דינקלג'.
בינואר 2022, במהלך ראיון בפודקאסט WTF של מארק מרון, השחקן פיטר דינקלג', שיש לו סוג של גמדות וגילם דמויות ננסיות בקריירה שלו, התייחס לגרסה המחודשת הקרובה של שלגיה, ודחה אותו כ" סיפור לאחור". בתגובה להערותיו של דינקלג', דיסני הצהירה כי "כדי להימנע מחיזוק הסטריאוטיפים מסרט ההנפשה המקורי, אנו נוקטים בגישה שונה עם שבע הדמויות הללו והתייעצנו עם חברי קהילת הגמדים". שחקנים רבים אחרים עם גמדות הגיבו בשלילה להערותיו של דינקלג', כשהם מרגישים שהוא מדבר בשמם שלא כדין ועולה להם בתפקידים.
ביולי 2023, צילומי ההפקה מברקשייר חשפו כי התיאור של שבעת הגמדים עוצב מחדש עבור הסרט, המורכב משחקן אחד בלבד עם גמדות יחד עם שישה שחקנים אחרים שאינם גמדים ממוצא משתנה, 6 גברים ונקבה אחת. הסט המשויך של שבעה פרטים, שבמקור הוצגו כולם כיצורים על-טבעיים מהפולקלור הגרמני, ולא כבני אדם ממשיים. לאחר שהכחישו תחילה את הדיווחים לפיהם התמונות הללו תיארו את הפקת הסרט בפועל, דיסני אישרו מאוחר יותר שהם אכן תיארו את ההפקה, כאשר שחקנים עומדים מחליפים את המובילים (השחקן שכבר אושר מרטין קלבה לא הופיע בצילומים האמורים). ההחלטה לדמיין מחדש את הדמויות ככאלה זכתה לביקורת על ידי מקורות מיינסטרים ורשתות חברתיות כתקינות פוליטית, וכן עלולה לקחת הזדמנויות משחק מקהילת הגמדים. שחקן הסדרה ג'קאס, ג'ייסון "ויי-מן" אקונה, מתח ביקורת על דיסני על כך שלא ליהק שחקנים גמדים והביע אכזבה מהשינויים. אקונה אמר "אתה מחליף עבודות שאנשים יכולים לקבל כמו אנשים קטנים. זה לגמדים. למה אתה מעסיק את 'שלגיה ושבעת האנשים הממוצעים'?" גם המתאבק והשחקן דילן פוסטל לא הסכימו עם השקפתו של דינקלג' ובראיון לפירס מורגן, הוא הדהד את רגשותיו של אקוניה והגן על הצגתן של דמויות הגמדים בסרט ההנפשה.
באוקטובר 2023, במקביל להודעה על עיכוב הסרט, חשפה דיסני תמונת מבט ראשון לסרט; שכלל את זגלר מגלמת את שלגיה, לצד שבעת הגמדים, אשר עוצבו כדמויות מונפשות בתלת מימד שנעשו כדי להיראות דומים להופעות שלהן בסרט משנת 1937.
מחלוקות > דעותיהם של כוכבים על הסכסוך הישראלי-פלסטיני

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא תרגמת, עריכה לא טובה.
שחרורו של הטריילר של הסרט עוררה קריאות להחרים את הסרט משני הצדדים של הסכסוך הישראלי-פלסטיני בשל עמדותיהן המנוגדות של גדות וזגלר בסכסוך, כאשר גדות תומכת בישראל וזגלר תומכת בפלסטין. צופים פרו-פלסטינים מתחו ביקורת על שילובה של גדות בסרט כלא הולם, בעוד שצופים פרו-ישראלים מתחו ביקורת על הליהוק שלה לתפקיד "מרושע" כפוגעני. עלי מלאק מהקמפיין הפלסטיני לחרם אקדמי ותרבותי על ישראל אמר, "בבחירה לייצג ישירות את ישראל רצחת העם, ניתן להחרים את סרטיה של גל גדות".
לאחר פרסום הטריילר, זגלר צייצה בטוויטר, "ותזכור תמיד, פלסטין חופשית". הצהרתה של זגלר זכתה לשבחים מצד פעילים פרו-פלסטינים וזכתה לביקורת מצד אחרים כאנטי-ישראלית וחסרת רגישות לגדות. אופיר אקוניס, הקונסול הכללי של ישראל בניו יורק, מתח ביקורת על זגלר וקרא לאנשים לקנות כרטיסים לסרט הבא של גדות.
באוקטובר 2024 הגיבה זגלר לביקורת במהלך ראיון ואמרה: "אני לא יכולה לראות ילדים מתים. אני לא חושבת שזו צריכה להיות החלטה חמה. אני אחראית רק למה שאני מרגישה. ואז אני גם אחראית לאופן שבו אני פועלת לפיו אנחנו מתקרבים לשנה מאז הפיגועים הנוראים בישראל ב-7 באוקטובר, אבל אני עוקבת אחרי הסכסוך הזה כל כך הרבה שנים, כמו כל כך הרבה אנשים, אני כל כך שבורה על ידי אובדן החיים שאנו רואים עם מספר ההרוגים המטורפים הללו שיוצאים משני האזורים." היא הוסיפה כי תמשיך לתמוך בפלסטין ברשתות החברתיות.[דרושה הבהרה]
הפצה

במסגרת אירוע D23 שהתרחש בשנת 2022, נמסר כי הסרט יעלה לאקרנים בשנת 2024. ב-15 בספטמבר 2022 נודע כי הסרט ייצא לאקרנים ב-22 במרץ 2024. אולם עקב שביתת השחקנים בהוליווד, הקרנת הסרט נדחתה ל-21 במרץ 2025.
הטריילר של שלגיה הופץ ביוטיוב באוגוסט 2024 והפך לטריילר השנוא ביותר לסרט קולנוע וזכה ליותר מיליון דיסלייקים לעומת 83 אלף לייקים בטווח של שלושה שבועות.
תגובות וביקורות

הסרט זכה לתגובות חיוביות ראשוניות.
כתבת הקולנוע של Variety, קטסי סטפן, שיבחה את רייצ'ל זגלר, שמגלמת את דמותה של שלגיה, על הופעתה וקראה לסרט "חגיגה ויזואלית" עם שירים חדשים מרשימים ואנימציות מכושפות של בעלי חיים. מבקר הקולנוע כריסטופר Rates It טען שזהו אחד מעיבודי הלייב-אקשן הטובים ביותר של דיסני בשנים האחרונות, וכי זגלר מביאה קסם רב לדמות. עורך Filmhounds, פול קליין, ציין שהסרט מהנה אך מתח ביקורת על השימוש באנימציה ממוחשבת עבור הגמדים, שלדבריו פגעה באיכות הסרט.
מעכב מונואמין אוקסידאז

מעכבי מונואמין אוקסידאז (באנגלית: Monoamine oxidase inhibitors, בראשי תיבות: MAO-I) קבוצת תרופות המעכבות את פעילות אחד האנזימים מונואמין אוקסידאז או שניהם: מונואמין אוקסידאז A ומונואמין אוקסידאז B. השימוש העיקרי בלהן הוא נגד דיכאון, במיוחד דיכאון עמיד לטיפול ודיכאון לא טיפוסי.   משמשות גם לטיפול בהפרעת פאניקה, הפרעת חרדה חברתית, מחלת פרקינסון ועוד הפרעות שונות.
מעכבי מונואמין אוקסידאז הגיעו לשוק ב-1950 ואושרו לשימוש כנוגדי דיכאון בסוף שנות החמישים.  כך היו לקבוצת התרופות הראשונה שאושרה לשימוש כנגד דיכאון.  הראשונה מביניהן שיצאה לשוק הייתה אזוניאזיד (isoniazid), שבמקור פותחה כתרופה נגד שחפת.  השפעתה כנוגדת דיכאון נחשפה באקראי תוך שימוש בתרופה.
למרות יעילותן המוכחת תרופות מעכבות מונואמין אוקסידאז אינן משמשות כתרופות קו ראשון כנגד דיכאון. למעכבי מונואמין אוקסידאז יש תופעת לוואי מסכנת חיים של פיתוח לחץ דם גבוה, כדי למנוע תופעת הלוואי זו יש לשמור על דיאטה חמורה ביותר     ירידה נוספת בשימוש במעכבי מונואמין אוקסידאז ליוותה את הופעת התרופות מקבוצת ה-SSRI. כיום השימוש במעכבי מונואמין אוקסידאז מוגבל בעיקר למקרים של דיכאון העמיד לטיפולים אחרים.  כך שהשימוש במעכבי מונואמין אוקסידאז כתרופות קו שני אינו קשור ליעילותן אלא לשימוש הבטוח בהן.
שימושים רפואיים > דיכאון

מעכבי מונואמין אוקסידאז משמשים לטיפול בדיכאון. יש מחקרים המצביעים על כך שפנלזין יעיל יותר מטריציקלים בטיפול בדיכאון אטיפי. דיכאון אטיפי מתאפיין בתגובתיות של מצב הרוח, רגישות גבוהה ליחסים בין אישיים ודחייה, חוסר אנרגיה בולטת, רעב קיצוני (hyperphagia), ושינה מרובה.
יש עדות לכך שמעכבי מונואמין אוקסידאז יעילים מהטריציקלים בטיפול בדיכאון שהוא חלק ממחלה ביפולרית.
שימושים רפואיים > הפרעת פאניקה

בנוסף למעכבי ספיגה של סרוטונין, נמצא שמעכבי מונואמין אוקסידאז מתאימים לטיפול בהפרעת פאניקה.
שימושים רפואיים > חרדה חברתית (social phobia)

נמצאו יעילים גם בטיפול בחרדה חברתית.
מעכבי מונואמין אוקסידאז נמנים עם נוגדי הדיכאון, אבל יש הטוענים שהם יותר אפקטיביים בטיפול בחרדה חברתית. בכל מקרה השימוש בהם נדיר בשל תופעות הלוואי המסוכנות שלהם.
שימושים רפואיים > בולימיה (bulimia nervosa)

מעכבי מונואמין אוקסידאז משמשים לטיפול בבולימיה.
במחקרים שנעשו למול פלצבו, הוכחה יעילותם.
סקירה שנעשתה לגבי טיפולים שונים בבולימיה שכללה טריציקלים, נוגדי ספיגה חוזרת של סרוטונין ומעכבי מונואמין אוקסידאז, נמצא שכל התרופות אכן עוזרות, אך במידה מוגבלת.
שימושים רפואיים > הפרעה פוסט טראומטית (PTSD)

מעכבי מונואמין אוקסידאז משמשים לטיפול בתסמונת פוסט טראומטית,  אך נמצאו פחות יעילים מתרופות השייכות לקבוצת ה-SSRI וה-SNRI.
במחקר שנעשה ב-2005 שהשווה מונוקלובמיד (moclobemide), פלואקסטין (fluoxetine) וטיאנפטין (tianeptine) כטיפול בהפרעה פוסט טראומטית, נמצא שהשפעתם שווה.
שימושים רפואיים > תעוקת לב (anginal pain)

יש אפשרות לשימוש במעכבי מונואמין אוקסידאז כטיפול בתעוקת לב.
במחקר שפורסם ב-1960 נמצא שאיפרוניאזיד יעיל מאוד בטיפול בתעוקת לב, אך כבר אז היה ברור שהטיפול בו אינו מתאים בשל תופעות הלוואי הנגרמות מהשימוש במעכבי מונואמין אוקסידאז.
שימושים רפואיים > כאב פנים בלתי טיפוסי (atypical facial pain)

מעכבי מונואמין אוקסידאז משמשים לטיפול בכאב פנים בלתי טיפוסי.
בסקירה שנערכה ב-1995 נמצא שהקלה בכאב פנים בלתי טיפוסי מתאימים טריצקלים (כמו אמיטריפטילין ואימיפרמין), מעכבי מונואמין אוקסידאז ונוגדי התכווצויות (כמו קרבאמזפין ופניטואין).
שימושים רפואיים > הפרעת קשב וריכוז (ADHD)

מעכבי מונואמין אוקסידאז נמצאו מתאימים לטיפול בהפרעת קשב וריכוז.
במחקר שבו הושווה הטיפול במעכבי מונואמין אוקסידאז לעומת דקסטרו אמפטמין סולפאט (dextroamphetamine sulfate) התגובה למעכבי המונואמין אוקסידאז הייתה מהירה וטובה.
שימושים רפואיים > מיגרנה

מעכבי מונואמין אוקסידאז נמצאו מתאימים לטיפול במיגרנות.
מקלובמיד (moclobemide) נמצא יעיל כטיפול מניעתי במיגרנה ובכאב ראש תעוקתי (tension-type headache).
שימושים רפואיים > תת לחץ דם תנוחתי

מעכבי מונואמין אוקסידאז נמצאו מתאימים לטיפול בתת לחץ דם תנוחתי.
היו כמה פרסומים של תיאורי מקרה של שילוב מעכבי מונואמין אוקסידאז עם תרופות שונות לטיפול בתת לחץ דם תנוחתי. בין התרופות שהוזכרו: הידרוקסיאמפטמין (hydroxyamphetamine), פלודרוקורטיזון (fludrocortisone),   9-אלפא-פלורוהידרוקורטיזון (9-alpha-fluorohydrocortisone),  טיראמין (Tyramine) .
שימושים רפואיים > דיכאון שאחרי פגיעה מוחית טראומטית

מעכבי מונואמין אוקסידאז נמצאו מתאימים לטיפול בדיכאון אחרי פגיעה מוחית טראומטית.
הטיפול המומלץ לדיכאון שאחרי פגיעה מוחית הוא שילוב של נוגדי דיכאון סרוטונרגיים והתערבויות בעלות אופי קוגניטיבי-התנהגותי. בניסיון שנעשה עם חולים שלא הגיבו לאמיטריפטילין (amitriptyline) גם פנלזין לא צלח. לעומת זה ניסיון עם מקלובמיד (meclobemide) נמצא אפקטיבי באחד המחקרים.
שימושים רפואיים > שימוש וטרינרי

סלגילין (Selegiline) הוא מעכב מונואמין אוקסידאז המשמש לטיפול כלבים וחתולים הסובלים מסינדרום של דיספונקציה קוגניטיבית (cognitive dysfunction syndrome). נעשה בה גם שימוש לטיפול במחלת קושינג התלויה בבלוטת יותרת המוח - למרות שהאפקטיביות לא הוכחה.
השימוש שנעשה לטיפול בסינדרום של דיספונקציה קוגניטיבית בחתולים הוא מחוץ לתווית.
אזהרות ותופעות לוואי

תופעות הלוואי השכיחות ביותר בשימוש במעכבי מונואמין אוקסידאז הן: תת לחץ דם תנוחתי, הפרעה בשינה, עליה במשקל, בצקת והפרעה בתפקוד מיני.
תופעות לוואי שכיחות נוספות: יובש בפה, שלשול או עצירות, כאב ראש, נמנום, סחרחורת.
אזהרות ותופעות לוואי > תת לחץ דם תנוחתי

תת לחץ דם תנוחתי היא תופעת לוואי שכיחה בגברים המקבלים מעכבי מונואמין אוקסידאז.
תת לחץ דם תנוחתי יכול לגרום לסחרחורת ונפילות. לכן יש להיזהר ולהעלות את מינון מעכבי המונואמין אוקסידאז בהדרגה תוך בדיקה מהו המינון המקסימאלי המתאים.
הטיפול בתת לחץ דם תנוחתי כולל: הימנעות מקפה, שתייה של 2 ליטר נוזלים ליום, תוספת מלח לדיאטה, התאמה של תרופות נגד לחץ דם גבוה (אם הפציינט לוקח), שימוש בגרבי לחץ, ובמקרים חמורים טיפול בלודרקורטיזון (fludrocortisone). על תת לחץ דם תנוחתי הקשור לטיפול בטראנילציפרומין אפשר להקל ע"י חלוקת הטיפול למספר מנות ליום.
אזהרות ותופעות לוואי > הפרעה בשינה

טיפול אפשרי בהפרעת שינה הנגרמת ע"י מעכבי מונואמין אוקסידאז: חלוקת מתן התרופה לפעמיים ביום, לא לתת את התרופה אחרי ארוחת הערב, והוספת כדור היפנוטי מקבוצת הבנזודיאזפינים.